વર્તમાન સમયમાં આ તોફાનનું કેન્દ્ર લક્ષદ્વીપ છે અને તોફાનના ઉત્પાતને જોતાં હવામાન વિભાગે 4 ડિસેમ્બરથી ઉત્તર મહારાષ્ટ્ર અને દક્ષિણ ગુજરાતના તમામ વિસ્તારોમાં માછીમારોને સમુદ્રમાં ન જવાની સલાહ આપી છે. એવું અનુમાન છે કે, 5 ડિસેમ્બરની રાત્રે આ તોફાન ગુજરાતમાં ધીરું પડશે અને 6 ડિસેમ્બરના રોજ ધીરે-ધીરે સમાપ્ત થઇ જશે. તમિલનાડુ અને કેરળમાં ઓખી સાયક્લોનને કારણે ઘણું નુકસાન થયું છે અને ધોધમાર વરસાદને કારણે તમિલનાડુના કન્યાકુમારી જિલ્લાના 1000 માછીમારો ગુમ છે. આ તોફાનને કારણે કેરળના થિરૂવનંતપુરમ, કોલ્લમ, પટનમથિટ્ટા, ઇડુક્કી, કોટ્ટાયમ, અલાપુજ્જા અને એર્નાકુલમમાં વહેતી નદીઓમાં આગલા 24 કલાકની અંદર જળ સ્તર વધી શકે છે અને કન્યાકુમારીની નદીઓમાં પુરની સ્થિતિ જોવા મળી રહી છે.